349 



Skove. I Norge forekommer den lige til Øst-Finmarken, men sjæl- 

 dent; i Danmark er den kun fundet i Jylland ved Buderupholm. 

 Den har en vandret Rodstok og en opret, 20—60 cm høj Stængel 

 med store, brede Blade og en enkelt, sjældnere to store, prægtige 

 Blomster, der er bøjede over paa samme Maade som hos Nornen. 

 Blosterbladene er brune (de to nedre sidestillede er sammenvoksede 

 næsten til Spidsen) undtagen den gule, poseformede Læbe. Den 

 blomstrer i Juni. 



Fruesko er tilpasset til Insektbestøvning i Lighed med Slange- 

 rod (Nr. 362). Insekterne kryber ned i Læben gennem Aabningen 

 foran den golde Støvdrager (Fig. 2), men kan paa Grund af Læ- 

 bens indadbøjede Rande ikke komme tilbage ad samme Vej. De 

 finder da, at der er to mindre Aabninger i Læben, nemlig ved dens 

 Grund paa begge Sider af Griffelstøtten, men her maa de nødven- 

 digvis først berøre Arret og derved afsætte muligt medbragt Støv 

 og dernæst krybe forbi Støvknappen, hvis klæbrige Støvkorn (her 

 ikke sammenhængende Støvmasser!) o verp tidrer dem. Der er ingen 

 Honning i Blomsten, men Læbens Inderside er i Bunden beklædt 

 med korte, saftfyldte Haar, der rimeligvis udnyttes af Insekterne. 



Tav. 419. Fig. 1 og 2. Blomstrende Plante med Rodstok. Fig. 3. Tvær- 

 snit af Frugtknuden (Vi). Fig. 4. Læben. Fig. 5. Griffelstøtten fra Siden, saa- 

 ledes at den rødprikkede golde Støvdrager, den ene frugtbare Støvdrager og 

 det grønlige Ar ses f/i). Fig. 6. Griffelstøtten fra Indersiden; man ser de to 

 frugtbare Støvdragere med deres gule Knapper, det grønlige Ar, og omkring 

 dette den ydre Omkreds af den golde Støvdrager (Vi). 



ARUMFAMILIEN, ARÅCEÆ. 



420. Kær-Mysse, Calla palustris L. 

 N. Myrkongle. 



Der findes i Norden kun tre Planter, som regnes til Arum- 

 familien, men til Gengæld er der desto flere i Troperne. Mange af 

 de tropiske Araceer er yndede som Drivhusplanter, og en af dem, 

 den saakaldte Kalla (Zantedeschia æthiopica (L.) Spr.), er en velkendt 

 og meget almindelig Potteplante, der dyrkes saavel for de smukke, 

 store pildannede Blades som for den skære, hvide „Blomst" s Skyld. 

 Det er dog egentlig ikke Blomsten, der er hvid, men derimod et 

 stort kræmmerhusformet Hylsterblad, der omslutter den lange, aks- 

 formede gule Blomsterstand med dens utallige, tætstillede og smaa- 

 bitte Blomster. 



